钦定古今图书集成/明伦汇编/氏族典/第164卷 > 《廖用贤尚友录》 > 潘京
## 钦定古今图书集成/明伦汇编/氏族典/第164卷 > 《廖用贤尚友录》 > 潘京

按《晋书潘京传》：“京字世长，武陵汉寿人。弱冠，郡辟主
簿，太守赵𫷷甚器之，举秀才到洛。尚书令乐广，京州人也，共谈累日，深叹其才。时武陵太守戴昌亦善谈
论，与京共谈，京假借之，昌以为不如己，笑而遣之，令
过其子若思，京方极其言论，昌窃听之，乃叹服曰：‘才
不可假’。遂父子俱屈焉。历巴丘、邵陵、泉陵三令，明于”
政术，路不拾遗。迁桂林太守，不就，归家，年五十卒。